
	[bookmark: nev]BERKE JÚLIA VIRÁG
berkejuliavirag@gmail.com
Csecsemő-és kisgyermeknevelő
BA, 10. félév
Debreceni Egyetem
Gyermeknevelési és Gyógypedagógiai Kar 
	
[bookmark: _GoBack]






Témavezető:
	Vargáné Dr. Nagy Anikó
egyetemi docens, DE GYGYK




Digitális eszközhasználati tapasztalatok bölcsődés korú gyermekek körében

A dolgozat a bölcsődés korú gyermekek digitális eszközhasználati szokásait vizsgálja. A tanulmány célja, hogy ismereteket szerezzünk a szülőktől milyen nehézségekkel kell megküzdeniük a társadalmi nyomás és a gyermekük egészséges fejlődésének egyensúlyban tartásával, miként vélekednek a koragyermekkori digitális eszközhasználatról. Annak érdekében, hogy még pontosabb képet kapjunk a témával kapcsolatban interjú formájában megkérdeztük a kisgyermeknevelőket is ők hogyan vélekednek. Valamint saját megfigyelést is végeztünk a „Képben lenni” módszer segítségével, ahol a gyermekeket bölcsődei környezetben figyeltük meg játéktevékenység közben több alkalommal.
A digitális eszközök már olyannyira beépültek a mindennapi életbe, hogy szinte az összes háztartásban megtalálhatóak. Koragyermekkorban is egyre hamarabb találkoznak a gyermekek ezekkel az eszközökkel. A kutatás érdekessége az, hogy a legfiatalabbaknál a bölcsődés korosztálynál vizsgálja a digitális eszközök használatát.
A téma relevanciáját pedig az adja, hogy a Covid-19 járvány következtében, a szülők digitális eszközhasználatának szokásai is megváltoztak. Megnövekedett mind a szülők és ezzel együtt a gyermekek eszközhasználati ideje is. A túlzott digitális eszköz használat koragyermekkora és a későbbi évekre gyakorolt hatását pontosan még nem lehet tudni.
A vizsgálat során megállítottuk, hogy az alacsonyabb és magasabb iskolai végzettségű szülők gyermekük digitális eszközhasználatának kontrollálásának módjában, jelentős különbséget nem fedeztünk fel. A kapott eredmények alapján megállapítható, hogy a szülői kontroll mértéke nincs összefüggésben az iskolai végzettséggel.
A szülői válaszokból az is kiderült, hogy a legtöbben gyermeküknek időtöltés céljából adják oda az okoseszközöket.
A szülők annak ellenére, hogy tájékozódnak az okoseszközök koragyermekkorban okozott negatív hatásairól, ezt figyelmen kívül hagyva odaadják gyermeküknek az okoseszközöket.
Az általunk megkérdezett kisgyermeknevelők egyike sem ajánlja ebben a korban a digitális eszközök használatát, főleg úgy ha a szülő nem kontrollálja azt. Megfigyelték azoknál a gyermekeknél, akik rendszeres használók, hogy türelmetlenebbek, gyengébb a szókincsük, agresszívabbak, valamint, hogy összefüggésben állhat ezeknél a gyermekeknél a megkésett beszédfejődéssel.



